钦定古今图书集成/明伦汇编/氏族典/第179卷 > 《廖用贤尚友录》 > 边宪
## 钦定古今图书集成/明伦汇编/氏族典/第179卷 > 《廖用贤尚友录》 > 边宪

按《畿辅通志》：“宪字汝成，任丘人。成化时进士。授青州
府推官。发奸谳狱如老吏，郡中无不畏服。擢监察御史，按山西，裁抑贵势，风采凛然。奉命核辽东储宿蠹，
剔抉殆尽。比还，升守凤阳，不两岁，积谷万馀石。升浙
江按察副使。时逆瑾窃政，竟不少挫。历升右都御史，
巡抚山东。贼流入东省，宪遣官分御，多所斩获。明年”，
贼势益炽，师久无功。言者请罪地方大吏。宪就逮，贼
平始释。后复起巡抚宁夏。至则筑垣堑，蓄刍粮，边备
罔有不饬。遇敌于花马池、红儿山，五日七捷。事闻，升
南京刑部右侍郎，累官至都御史卒。